Un autobuz cu 20 de pasageri a căzut de pe un pod şi s-a scufundat în apă la Sankt Petersburg. Sunt cel puţin 4 morţi. Momentul a fost surprins de camerele de supraveghere
Un autobuz de pasageri care transporta 20 de persoane a căzut vineri de pe un pod în râul Moika, în centrul oraşului Sankt Petersburg. Cel puţin patru persoane au murit, iar şase au fost spitalizate, potrivit agenţiei oficiale TASS, în timp ce contul local de Telegram Fontanka susţine că sunt şase morţi, transmite News.ro.
Dintre persoanele spitalizate, patru sunt în comă, iar doi sunt în stare gravă, potrivit TASS.
Accidentul s-a petrecut în jurul orei locale 13:00 (şi a României), când autobuzul de pasageri a căzut în râul Moika de pe podul Poţeluev, pe strada Bolşaia Morskaia. Potrivit datelor preliminare, în momentul accidentului, în vehicul se aflau aproximativ 20 de persoane.
Nu se ştie exact ce s-a întâmplat, dar cert este că vremea era rea, iar şoferul a pierdut controlul asupra autobuzului.Potrivit presei locale, autobuzul s-a izbit de două maşini aflate pe pot, a rupt un parapete, a căzut în apă şi s-a scufundat complet.Momentul accidentului a fost surprins de camerele de supraveghere.
🚨🇷🇺
BUS CRASH IN RUSSIA
A Bus in St Petersburg just crashed into a river, with at least 20 passengers inside
1 person died on the scene, with another two people who died in hospital
The driver has been arrested and he is now being investigated
Do you think this looks… pic.twitter.com/DuhvDTdJ81
— Alex Barnicoat (@mrbarnicoat) May 10, 2024
În jur de 70 de membri ai serviciilor de urgenţă au intervenit pentru a salva oamenii, care au fost scoşi pe geam. Martorii oculari s-au alăturat luptei contracronometru pentru salvarea pasagerilor, aruncându-le obiecte de care să se agaţe sau pregătindu-se să sară ei înşişi în apă.
Guvernatorul din Sankt Petersburg, Aleksandr Beglov, a supervizat personal operaţiunile de salvare, care în prezent s-au încheiat.
Procuratura din Sankt Petersburg a deschis o anchetă. Şoferul ar fi supravieţuit şi a fost reţinut.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank